ΚΑΝΟΝΙΣΜΟΣ (ΕΚ) αριθ. 1775/96 ΤΗΣ ΕΠΙΤΡΟΠΗΣ της 12ης Σεπτεμβρίου 1996 για τροποποίηση του κανονισμού (ΕΟΚ) αριθ. 689/92 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας και ιδίως το άρθρο 149,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 5,

Εκτιμώντας:

ότι το παράρτημα του κανονισμού (ΕΟΚ) αριθ. 2731/75 του Συμβουλίου, της 29ης Οκτωβρίου 1975, περί καθορισμού των ποιοτικών τύπων του μαλακού σίτου, της σίκαλης, της κριθής, του αραβοσίτου, του σόργου και του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 2054/93 (4), ορίζει τους συρρικνωμένους σπόρους 7 ότι, σύμφωνα με αυτό τον ορισμό, οι συρρικνωμένοι σπόροι στην περίπτωση της κριθής είναι οι σπόροι οι οποίοι διέρχονται από τις σχισμές κοσκίνων διαστάσεων 2,2 χιλιοστών 7

ότι, λόγω των κλιματικών συνθηκών, η παραγωγή κριθής στη Φινλανδία και τη Σουηδία προέρχεται κυρίως από εξάστοιχες ποικιλίες λόγω της βραχύτερης σε σχέση με τις δίστοιχες ποικιλίες βλαστικής περιόδου 7 ότι το μέγεθος των κόκκων της εξάστοιχης κριθής στις χώρες αυτές είναι κάτω των 2,2 χιλιοστών 7 ότι, συνεπώς, η κριθή δεν πληροί τις ποιοτικές απαιτήσεις για την παρέμβαση όσον αφορά το μέγεθος των κόκκων 7 ότι η άμεση εφαρμογή των κοινοτικών κανόνων θα είχε ως αποτέλεσμα να αποκλεισθούν από την παρέμβαση μεγάλες ποσότητες κριθής στη Φινλανδία και τη Σουηδία 7 ότι αυτό θα είχε ως συνέπεια τη δημιουργία ουσιαστικών δυσκολιών για τους φινλανδούς και σουηδούς παραγωγούς 7 ότι, ως εκ τούτου, είναι αναγκαίο να επιτραπεί προσωρινά στη Φινλανδία και τη Σουηδία να κάνουν δεκτή στην παρέμβαση την κριθή με μέγεθος των κόκκων κάτω των 2,2 χιλιοστών 7 ότι η αποδοχή ενός μικρότερου μεγέθους κόκκου δεν πρέπει να έχει ως αποτέλεσμα να γίνεται δεκτή στην παρέμβαση κριθή χαμηλότερης ποιότητας 7 ότι ως εκ τούτου, πρέπει να απαιτηθεί η εν λόγω κριθή να έχει υψηλότερο ειδικό βάρος, δηλαδή τουλάχιστον 64 χιλιόγραμμα ανά εκατόλιτρο 7

ότι ο κανονισμός (ΕΟΚ) αριθ. 689/92 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1773/96 (6), θεσπίζει τους όρους για την ανάληψη των σιτηρών από τους οργανισμούς παρέμβασης 7 ότι, ως εκ τούτου, είναι αναγκαίο να τροποποιηθεί ο εν λόγω κανονισμός 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχείρισης σιτηρών, λιπαρών ουσιών και αποξηραμένων ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στον κανονισμό (ΕΟΚ) αριθ. 689/92 μετά το πρώτο εδάφιο του άρθρου 2 παράγραφος 3, παρεμβάλλεται το ακόλουθο νέο εδάφιο:

«Εντούτοις, κατά παρέκκλιση του σημείου 2 στοιχείο α) του παραρτήματος του κανονισμού (ΕΟΚ) αριθ. 2731/75, στην περίπτωση κριθής η οποία συγκομίζεται στη Φινλανδία ή τη Σουηδία ειδικού βάρους τουλάχιστον 64 χιλιογράμμων ανά εκατόλιτρο και η οποία παραδίδεται στην παρέμβαση στις χώρες αυτές μέχρι το τέλος της περιόδου εμπορίας 1996/97, ως "συρρικνωμένοι σπόροι" νοούνται οι σπόροι οι οποίοι, μετά την απομάκρυνση όλων των άλλων ουσιών που αναφέρονται στο παράρτημα του εν λόγω κανονισμού, διέρχονται από τις σχισμές κοσκίνου διαστάσεων 2 χιλιοστών.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 281 της 1. 11. 1975, σ. 22.

(4) ΕΕ αριθ. L 187 της 29. 7. 1993, σ. 6.

(5) ΕΕ αριθ. L 74 της 20. 3. 1992, σ. 18.

(6) Βλέπε σελίδα 15 της παρούσας Επίσημης Εφημερίδας.